ബംഗാള് ഉള്ക്കടലില് രൂപപ്പെട്ട ന്യൂനമര്ദ്ദം ചുഴലിക്കാറ്റായി മാറാന് സാദ്ധ്യത ആന്ധ്രാപ്രദേശ് തെക്കന് ഒഡീഷ തീരത്ത് മുന്നറിയിപ്പ് പുറപ്പെടുവിച്ചു കേരളത്തിലെ നാല് ജില്ലകളില് ഇന്ന് യെല്ലോ അലര്ട്ട് തിരുവനന്തപുരം : ബംഗാള് ഉള്ക്കടലില് രൂപപ്പെട്ട ന്യൂനമര്ദ്ദം ഇന്ന് ശക്തി പ്രാപിച്ച് അതിതീവ്ര ന്യൂനമര്ദ്ദമാകും.. ഇതിന്റെ പശ്ചാത്തലത്തില് കേരളത്തില് ശക്തമായ മഴ ലഭിക്കുമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. നാല് ജില്ല ജില്ലകളില് ഇന്ന് യെല്ലോ അലര്ട്ട് ആണ്. പത്തനംതിട്ട, കോട്ടയം, ആലപ്പുഴ, ഇടുക്കി എന്നീ ജില്ലകളിലാണ് യെല്ലോ അലര്ട്ട് ഏര്പ്പെടുത്തിയിരിക്കുന്നത്. ന്യൂനമര്ദ്ദത്തിന്റെ പ്രഭാവത്താല് ചൊവ്വാഴ്ചവരെ മഴ തുടരുമെന്നും കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്കി. അതേസമയം അതിതീവ്രന്യൂനമര്ദ്ദം ശക്തി പ്രാപിച്ച് ചുഴലിക്കാറ്റായി മാറാന് സാദ്ധ്യതയുണ്ടെന്നാണ് കരുതുന്നത്. ഈ സാഹചര്യത്തില് വടക്കന് ആന്ധ്രാപ്രദേശ് തെക്കന് ഒഡീഷ തീരത്ത് ചുഴലിക്കാറ്റ് മുന്നറിയിപ്പ് പ്രഖ്യാപിച്ചു. ന്യൂനമര്ദ്ദം ഇന്ന് രാത്രിയോടെ ശക്തിപ്രാപിച്ച് ഗുലാബ് ചുഴലിക്കാറ്റായി മാറി വിശാഖപട്ടണത്തിനും ഗോപാല്പുരിനും ഇടയില് കലിംഗപട്ടണത്തിന് സമീപത്തുകൂടി ഞായറാഴ്ച കരയില് പ്രവേശിക്കുമെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്.